15.11.2022
SK
Úradný vestník Európskej únie
C 433/21
do každodenného riadenia kótovaných spoločností, pretože spoločnostiam zostáva sloboda výberu kandidátov na základe kvalifikácie alebo iných relevantných objektívnych hľadísk.
(43)
Vzhľadom na ciele tejto smernice týkajúce sa rodovej vyváženosti by sa od kótovaných spoločností malo požadovať, aby kandidátovi na vymenovanie alebo voľbu na pozíciu riadiaceho pracovníka na jeho žiadosť poskytli informácie o kvalifikačných kritériách, o ktoré sa výber opieral, o objektívnom komparatívnom posúdení kandidátov podľa týchto kritérií a v relevantnom prípade o osobitných dôvodoch výnimočného uprednostnenia kandidáta, ktorý nie je príslušníkom menej zastúpeného pohlavia.
Požiadavka na poskytovanie takýchto informácií môže znamenať obmedzenie práva na rešpektovanie súkromného života a práva na ochranu osobných údajov, ktoré sa uznávajú v článkoch 7 a 8 charty.
Takéto obmedzenia sú však nevyhnutné a v súlade so zásadou proporcionality skutočne zodpovedajú uznaným cieľom všeobecného záujmu.
Sú preto v súlade s požiadavkami na takéto obmedzenia stanovenými v článku 52 ods.
1 charty a s príslušnou judikatúrou Súdneho dvora.
Takéto obmedzenia by sa mali uplatňovať v súlade s nariadením Európskeho parlamentu a Rady (EÚ) 2016/679 (10).
(44)
Ak kandidát menej zastúpeného pohlavia na vymenovanie alebo voľbu na pozíciu riadiaceho pracovníka predloží súdu alebo inému príslušnému orgánu skutočnosti, z ktorých možno usudzovať, že daný kandidát bol rovnako kvalifikovaný ako vybraný kandidát druhého pohlavia, od kótovanej spoločnosti by sa malo požadovať, aby dokázala správnosť výberu.
(45)
Hoci cieľom tejto smernice je stanoviť minimálne požiadavky vo forme záväzných opatrení na zlepšenie rodového zloženia vrcholových orgánov, v súlade so zásadou subsidiarity je dôležité uznať legitímnosť rôznych prístupov a uznať účinnosť určitých existujúcich vnútroštátnych opatrení, ktoré už boli prijaté v tejto oblasti politiky a ktoré priniesli uspokojivé výsledky.
V niektorých členských štátoch sa tak už vyvinulo úsilie o zabezpečenie vyváženejšieho zastúpenia žien a mužov vo vrcholových orgánoch prostredníctvom prijatia záväzných opatrení, ktoré sa považujú za rovnako účinné ako opatrenia stanovené v tejto smernici.
Tieto členské štáty by preto mali mať možnosť pozastaviť uplatňovanie požiadaviek stanovených v tejto smernici a týkajúcich sa výberu kandidátov na vymenovanie alebo voľbu na pozíciu riadiacich pracovníkov a v relevantnom prípade požiadaviek týkajúcich sa stanovenia individuálnych kvantitatívnych cieľov za predpokladu, že sú splnené podmienky na pozastavenie stanovené v tejto smernici.
V takých prípadoch, keď členské štáty zaviedli takéto záväzné opatrenia prostredníctvom vnútroštátneho práva, by sa pravidlá zaokrúhľovania stanovené v tejto smernici mali vo vzťahu ku konkrétnemu počtu riadiacich pracovníkov primerane uplatňovať na účely posúdenia týchto vnútroštátnych opatrení podľa tejto smernice.
V členskom štáte, ktorý uplatňuje takéto pozastavenie, by sa ciele stanovené v tejto smernici mali považovať za dosiahnuté, a tak ciele stanovené v tejto smernici vo vzťahu k nevýkonným riadiacim pracovníkom alebo všetkým riadiacim pracovníkom nenahrádzajú ani nedopĺňajú príslušné vnútroštátne opatrenia.
(46)
S cieľom zlepšiť rodovú vyváženosť medzi riadiacimi pracovníkmi, ktorí plnia každodenné riadiace úlohy, by sa malo od kótovaných spoločností požadovať, aby si stanovili individuálne kvantitatívne ciele vo vzťahu k vyváženejšiemu zastúpeniu obidvoch pohlaví medzi výkonnými riadiacimi pracovníkmi s cieľom dosiahnuť takéto ciele do dátumu stanoveného v tejto smernici.
Uvedené ciele by spoločnostiam mali pomôcť dosiahnuť skutočný pokrok v porovnaní s ich súčasnou situáciou.
Uvedená povinnosť by sa nemala uplatňovať na kótované spoločnosti, ktoré sa zameriavajú na dosiahnutie cieľa 33 % vo vzťahu ku všetkým riadiacim pracovníkom, teda výkonným aj nevýkonným.
(47)
Členské štáty by mali od kótovaných spoločností požadovať, aby každoročne predkladali príslušným orgánom informácie o rodovom zložení svojich vrcholových orgánov a o opatreniach, ktoré prijali na dosiahnutie cieľov stanovených v tejto smernici, aby týmto príslušným orgánom umožnili posúdiť pokrok každej kótovanej spoločnosti, pokiaľ ide o dosiahnutie rodovej vyváženosti v riadiacich pozíciách.
Kótované spoločnosti by mali uverejniť takéto informácie vhodným a ľahko dostupným spôsobom na svojich webových sídlach a mali by ich zahrnúť do svojich výročných správ.
Ak kótovaná spoločnosť nedosiahla uplatniteľné kvantitatívne ciele, mala by
(10) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v.
EÚ L 119, 4.5.2016, s. 1).